**Αθήνα**: 26.09.2018

**ΑΝΑΚΟΙΝΩΣΗ**

Ευρωπαϊκή έρευνα για την προσβασιμότητα του διαδικτύου

Έρευνα - μελέτη σχετικά με την προσβασιμότητα των ιστοσελίδων του δημοσίου τομέα στο διαδίκτυο ξεκίνησε η Ευρωπαϊκή Επιτροπή και καλεί να πάρουν μέρος οι ευρωπαίοι πολίτες με αναπηρία. Οι ερωτήσεις έχουν συνταχθεί σε κάθε γλώσσα της ΕΕ, ώστε να μπορούν να απαντήσουν όλοι σχετικά με τη χώρα τους. Ο στόχος της έρευνας είναι να καθοριστεί η βάση για την αξιολόγηση των επιπτώσεων της Οδηγίας για την προσβασιμότητα στον παγκόσμιο ιστό, η οποία τέθηκε σε ισχύ στις 26 Δεκεμβρίου 2016 και η οποία θα υποχρεώσει τα κράτη μέλη να κάνουν προσβάσιμες τις ιστοσελίδες και τις εφαρμογές κινητών τηλεφώνων των υπηρεσιών του δημόσιου τομέα.

Η ΕΣΑμεΑ καλεί όλα τα άτομα με αναπηρία και χρόνιες παθήσεις να λάβουν μέρος, καθώς αυτή η έρευνα θα παράσχει πληροφορίες σχετικά με την εμπειρία των χρηστών με οποιοδήποτε είδος αναπηρίας κατά την πρόσβασή τους σε δικτυακούς τόπους και εφαρμογές κινητών τηλεφώνων από φορείς του δημόσιου τομέα στις αντίστοιχες χώρες τους.

Η έρευνα τρέχει από την Δευτέρα 24 Σεπτεμβρίου έως την Δευτέρα 8 Οκτωβρίου και όσοι περισσότεροι λάβουν μέρος, τόσο πιο κατατοπιστικά θα είναι τα συμπεράσματα για τα άτομα με αναπηρία και τις ανάγκες τους σχετικά με την ψηφιακή προσβασιμότητα.

Ο σύνδεσμος για την έρευνα στα ελληνικά <https://www.surveymonkey.com/r/HD8DMN7?lang=el>

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).